Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
24 ม.ค. 2562

Tactical Move
เดินเกมกลยุทธ์บ่าย
SET Index ปรับเพิ่มขึ้น 4.88 จุด (0.3%) ปิดภาคเช้าที่ 1,622.26 จุด ด้วยมูลค่าการซื้อขาย 30,454.25 ล้านบาท
Most Positive Impact: BDMS (+0.92 จุด), CPALL (+0.88 จุด), CPF (+0.42 จุด)
Most Negative Impact: PTTEP (-0.78 จุด), INTUCH (-0.47 จุด), AOT (-0.35 จุด)
แนวโน้มตลาดบ่าย
ตลาดหุ้นไทยปรับตัวเพิ่มขึ้นต่อเนื่องโดยมีแรงซื้อเข้ามาในกลุ่มพาณิชย์(+1.23 จุด) โรงพยาบาล(+1.09 จุด) อาหาร(+1.08 จุด) อสังหาฯ(+0.75 จุด) เป็นต้น ส่วนกลุ่มที่ถูกแรงขายกดดันได้แก่ กลุ่มปิโตรฯ(-0.59 จุด) และกลุ่มสื่อสาร(-0.33 จุด)
ที่ประชุมคณะกรรมการนโยบายพลังงานแห่งชาติ (กพช.) มีมติเห็นชอบแผนพัฒนากำลังผลิตไฟฟ้า(PDP) ฉบับใหม่ และเห็นชอบการปรับปรุงช่วงเวลาการสิ้นสุดอายุสัญญาของผู้ผลิตไฟฟ้า SPP ระบบ Cogeneration โดยให้ SPP ระบบ Cogeneration ที่สิ้นสุดอายุสัญญาในปี 2559 -2568 จะได้รับการต่ออายุสัญญาหรือก่อสร้างโรงไฟฟ้าใหม่ โดยให้ใช้เชื้อเพลิงตามสัญญาเดิมและได้รับอัตรารับซื้อไฟฟ้าที่สอดคล้องกับประเภทเชื้อเพลิง
มองเป็น sentiment บวกต่อหุ้นในกลุ่มโรงไฟฟ้า เลือก BGRIM โดดเด่นสุดในกลุ่มเนื่องจากปัจจุบันมีสัญญาการขยายกำลังการผลิตที่แน่นอนทั้งในประเทศและต่างประเทศ โดยกำลังการผลิตจะเพิ่มเป็น 2,254 MWe ในปี 2565 ขณะที่ราคหุ้นยังมี upside ราว 16%
SET Index เช้านี้ฟื้นตัวต่อเนื่อง โดยยังคงมีมูลค่าการซื้อขายในภาคเช้าที่คึกคึก ยังคงมอง SET Index จะปรับตัวเพิ่มขึ้นต่อ อย่างไรก็ดีคืนนี้จะมีการประกาศ PMI ภาคการผลิตประจำเดือน ม.ค. ของสหรัฐฯและยูโรโซนซึ่งหากออกมาต่ำกว่าคาดอาจเป็นตัวกดดันดัชนีในวันพรุ่งนี้ นอกจากนี้ยังมีตัวเลขสต็อคน้ำมันดิบของสหรัฐฯที่หากลดลงน้อยกว่าคาดจะกดดันหุ้นในกลุ่มพลังงานวันพรุ่งนี้
ประเด็นน่าติดตามวันนี้จะมีการรายงาน PMI ภาคการผลิตประจำเดือน ม.ค. ของสหรัฐฯและยูโรโซนโดยตลาดคาดการณ์ที่ 53.5 และ 51.4 ตามลำดับ ตามด้วยสินค้าคงคลังน้ำมันดิบของสหรัฐประจำสัปดาห์โดยตลาดคาดการณ์ลดลง 4.35 แสนบาร์เรล
หุ้นแนะนำ BJC STEC AMATA